پەیوەندییەکانی دەرەوەی ھەرێمی کوردستان

پەیوەندییەکانی ھەرێمی کوردستانی عێراق لەگەڵ دەوڵەت و ڕێکخراوە بیانییەکان لەلایەن ھەرێمی کوردستانەوە بەڕێوەدەبرێن. سەقامگیریی سیاسی و ئابوورییەکی خێرا گەشەسەندوو دەرفەتیان بە حکوومەتی ھەرێمی کوردستان داوە کە سیاسەتێکی دەرەکیی سەربەخۆ لە حکوومەتی فیدراڵی پەیڕەو بکات. دەزگای سەرەکیی حکوومەتی ھەرێمی کوردستان بۆ بەڕێوەبردنی کاروباری دەرەوەی، فەرمانگەی پەیوەندییەکانی دەرەوەیە (ئێف دی ئاڕ). ئامانجە سەرەکییەکانی فەرمانگەی پەیوەندییەکانی دەرەوە بریتین لە بەرزکردنەوەی پێگەی جیھانیی ھەرێمی کوردستان، باشترکردنی پەیوەندییە نێودەوڵەتییەکانی ھەرێم لەگەڵ حکوومەتە جیاوازەکان و ڕێکخراوە نێودەوڵەتییەکان، و ناساندنی دەرفەتە بازرگانییە نوێیەکان لە ھەرێمی کوردستان بە ئەکتەرە ھەرێمی و نێودەوڵەتییەکان.

دیدگای سیاسەتی دەرەوەی حکوومەتی ھەرێمی کوردستان ڕێگەی خۆشکردووە بۆ دامەزراندنی نوێنەرایەتییە دیپلۆماسییە جۆراوجۆرەکان لە کوردستان. کۆی گشتی ٣١ وڵات نوێنەرایەتیی دیپلۆماسییان لە ھەولێر ھەیە. ڕێکخراوە فرەنەتەوەییەکان، لەوانە یەکێتیی ئەورووپا، نەتەوە یەکگرتووەکان، لیژنەی نێونەتەوەییی خاچی سوور، جایکا و کۆیکا نووسینگەیان لە کوردستان ھەیە. بوونی حکوومەتی ھەرێمی کوردستان لە دەرەوەی وڵات لە ساڵی ٢٠٠٧ەوە بە شێوەیەکی بەرچاو گەشەی کردووە. لە ئێستادا حکوومەتی ھەرێمی کوردستان نوێنەرایەتیی لە ١٤ وڵاتدا ھەیە.

 سەرچاوەکان 

پۆل:پەیوەندییەکانی دەرەوەی ھەرێمی کوردستان